Diari Oficial de la Generalitat Valenciana


Sumari del DOGV 2892, del 18-12-1996 (1996/840351)

RESOLUCIÓ de 30 d'octubre de 1996, del conseller d'Obres Públiques, Urbanisme i Transports, per la qual es declara homologat el sector número 9 del sòl urbanitzable de les normes subsidiàries de planejament municipal de Petrer a la Llei Reguladora de l'Activitat Urbanística i s'aprova definitivament el pla parcial del corresponent sector.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2892

Data del DOGV
:   18-12-1996

Secció del DOGV
:   ALTRES DISPOSICIONS

Número del document
:   1996/840351


Data del document
:   30-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 30 d'octubre de 1996, del conseller d'Obres Públiques, Urbanisme i Transports, per la qual es declara homologat el sector número 9 del sòl urbanitzable de les normes subsidiàries de planejament municipal de Petrer a la Llei Reguladora de l'Activitat Urbanística i s'aprova definitivament el pla parcial del corresponent sector.  
Vist l'expedient relatiu al projecte d'homologació i el pla parcial del sector número 9 Sant Jeroni del sòl apte per a urbanitzar de les normes subsidiàries de planejament municipal de Petrer. I, d'acord amb els següents:  
Antecedents de fet  
Primer  
L'Ajuntament de Petrer, en sessió plenària de 14 de novembre de 1995 va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 15 de maig de 1995, i en un dels diaris de major difusió provincial, el 14 d'abril de 1995. Durant el període d'informació pública es va presentar una al·legació que ha estat desestimada per la corporació municipal.  
Segon  
La documentació està integrada per memòria justificativa, plans d'informació i d'ordenació.  
Tercer  
Consten en l'expedient els següents informes sectorials:  
1. Declaració d'impacte ambiental de la Conselleria d'Agricultura i Medi Ambient, de data 14 de febrer de 1996, acceptable als únics efectes ambientals, amb una sèrie de mesures correctores que recull el programa per al desenvolupament de l'actuació integrada.  
2. Informe de l'Oficina del Pla de Carreteres d'aquesta Conselleria d'Obres Públiques, Urbanisme i Transports en el qual es manifesta que no hi ha cap inconvenient per a la seua aprovació.  
3. Amb data 21 de desembre de 1995, es va sol·licitar un informe de la Confederació Hidrogràfica del Xúquer, sense que fins la data s'haja rebut cap comunicació al respecte.  
Quart  
La Comissió Territorial d'Urbanisme d'Alacant, reunida en sessió de 10 de maig de 1996, va acordar informar favorablement aquest expedient, i supeditar-ne la remissió al conseller d'Obres Públiques, Urbanisme i Transports al fet que siguen reparades una sèrie d'objeccions tècniques, les quals van ser corregides, el 22 d'octubre de 1996, segons acredita la Secretaria Permanent de la Comissió Territorial d'Urbanisme d'Alacant.  
Cinquè  
En data 28 d'octubre de 1996, aquesta Conselleria d'acord amb el dictamen del Servei de Coordinació Territorial, i a proposta de la Direcció General d'Urbanisme, va informar favorablement l'aprovació definitiva d'aquest expedient.  
Fonaments de dret  
Primer  
Respecte del procediment, en el cas present, s'han observat les prescripcions legalment establertes per a la tramitació d'expedients d'homologació i plans parcials d'aquesta índole, que estan constituïdes pels articles 38 i 39 per remissió del 55 i la disposició transitòria primera i segona de la Llei 6/1994, de 15 de novembre, de la Generalitat Valenciana Reguladora de l'Activitat Urbanística (LRAU). Així mateix, s'han obtingut els diferents informes preceptius.  
Segon  
Quant al fons de l'assumpte, d'acord amb el que disposa la disposició transitòria segona de la LRAU, des de l'entrada en vigor d'aquesta no poden tramitar-se plans parcials en sòl apte per a urbanitzar, mentre no es produïsca l'homologació del sector corresponent. Així mateix, l'article 28 de la llei esmentada estableix la possibilitat de plans parcials modificatius de l'ordenació prevista, i d'incloure en aquest supòsit la documentació addicional que s'hi estableix.  
Segons el que s'ha exposat anteriorment es tramiten conjuntament l'expedient d'homologació i el pla parcial corresponent del sector de sòl apte per a urbanitzar número 9 Sant Jeroni de les normes subsidiàries del municipi. Igualment, per tractar-se d'un pla parcial modificatiu del planejament general, s'adjunta la documentació requerida per l'article 28 del text legal esmentat.  
Aquest expedient pretén el desenvolupament conjunt d'uns terrenys de 191.793 metres quadrats, situats en el terme municipal de Petrer, en la partida de la Nòria en la zona coneguda com a finca de Sant Jeroni, que limita al nord amb la rambla de Puça o dels Molins, a l'est amb sòl no urbanitzable, a l'oest amb el carrer d'Alacant, camí públic Rambla dels Molins i límit del terme municipal i al sud amb sòl urbà. Tracta d'englobar una àrea de sòl urbà, sòl no urbanitzable i un sector de sòl apte per a urbanitzar en una actuació integrada d'acord amb el que disposa la LRAU, i respectar els drets actuals dels propietaris de cada tipus de sòl.  
L'expedient d'homologació amplia l'àmbit del sector de sòl apte urbanitzable número 9 de les normes subsidiàries de Petrer i modifica la xarxa primària estructural que estableixen les normes subsidiàries esmentades per a aquest. L'àrea objecte de l'actuació proposada està classificada en les vigents normes subsidiàries de planejament municipal (aprovades per la Comissió Territorial d'Urbanisme d'Alacant el 31.10.86) com a sòl urbà, sòl apte per a urbanitzar i sòl no urbanitzable, amb unes superfícies de 12.912 metres quadrats, 113.248 metres quadrats i 65.633 metres quadrats, respectivament.  
- En l'àrea de sòl apte per a urbanitzar existeix una modificació puntual aprovada definitivament el 27 de gener de 1988 per la qual es reclassificaven 2.148 metres quadrats com a sòl urbà; en aquest expedient es parteix de la situació inicial de sòl urbanitzable i es respecten els drets anteriors a tal modificació.  
- L'àrea de sòl urbà està classificada com a viari i per a dotacions inclòs en la zona 3.ª d'ordenances i, per tant, amb un aprofitament tipus d'1,6 m2/m2.  
- Per últim, el sòl no urbanitzable està qualificat de protecció de sistemes generals de comunicacions i equipaments públics, zona de parc urbà, ja que està en construcció juntament amb ell una passarel·la per als vianants i el condicionament de l'entorn que relacione el barri de Sant Rafael i el Col·legi Públic dels Molins.  
Es justifica aquesta proposta en la falta de desenvolupament i la paralització del mencionat sòl apte per a urbanitzar, que es va començar a desenvolupar però que es quedà paralitzat des de 1991, unit a la mala connexió del sector esmentat amb els sistemes estructurals del municipi limítrof.  
Es modifica el planejament vigent en els aspectes següents:  
- Canvi de qualificació de 12.912 metres quadrats de sòl urbà zona 3.ª amb un aprofitament tipus d'1,6 m2/m2, qualificat de viari i per a dotacions, que es reclassifica com a sòl urbanitzable respectant l'actual aprofitament objectiu.  
- Canvi de classificació de 65.633 metres quadrats de sòl no urbanitzable de protecció de sistemes generals de comunicacions i equipaments públics (zona de parc urbà) que reclassifica com a sòl urbanitzable, amb aprofitament zero.  
- Manteniment dels drets inicials dels propietaris del sòl apte per a urbanitzar.  
- Modificació de la xarxa primària estructural de l'actual sòl apte per a urbanitzar, i establir-ne la connexió amb la resta del teixit urbà i la CN-340.  
Establiment d'una actuació integrada amb tots els sòls que integren el sector. Es crea una nova fitxa del nou sector.  
Amb relació a l'ordenació proposada, s'estableixen les dotacions d'espais lliures en les zones pròximes a la Rambla de la Puça, i s'estableixen els paràmetres següents:  
Superfície de l'actuació 191.793 m2  
Aprofitament objectiu 69.826 m2  
Aprofitament subjectiu 59.352 m2  
Estàndards dotacionals públics  
Espais lliures de xarxa estruct. 15 %  
Espais lliures locals 10%  
15m2/100m2 límit  
Equipament dotacional 10%  
20m2/100m2 límit  
Viari estructural i local 19,53%  
Densitat d'habitatges 33 habitatges/ha  
Nombre màxim d'habitatges 636  
Tipologia unifamiliar adossada  
Nombre de plantes Baixa+una+àtic  
Places d'aparcament 1,2 pl/100m2 límit  
Es justifica en el document el compliment de l'article 20 de la LRAU, que estableix els criteris de sectorització en planejament parcial, així el sector proposat es troba delimitat, al nord amb la Rambla de la Puça com a element natural, a l'oest i al sud amb el sòl urbà i a l'est amb SNUPEP parc Els Molins.  
Tercer  
Amb relació al compliment de l'article 55.5 de la LRAU, es justifica el compliment del primer apartat del precepte legal mencionat, segons la participació pública en les plusvàlues que generen les modificacions que reclassifiquen com a sòl urbà o urbanitzable el que prèviament és no urbanitzable, en el sentit que no es produeix increment d'aprofitament urbanístic quant al fet que els propietaris integrants del nou sector mantenen els aprofitaments inicials.  
Per altra banda, es justifica el compliment de l'apartat 3 del dit article, amb relació a la desafecció de sòl amb destinació pública, que haurà de preveure les mesures compensatòries necessàries per a mantenir la qualitat i proporció de les dotacions públiques, i s'aportarà càlcul segons el qual:  
- Amb relació a la desafecció de terreny dotacional: dels 5.419 metres quadrats de superfície de dotacions limítrofes al Col·legi dels Molins que es desafecten de la destinació pública, es preveu una àrea de 5.970 metres quadrats d'ubicació similar residencial, i s'estableix una reserva necessària en aquest expedient de dotacions públiques major o igual al 10% de la superfície ordenada. Això suposa un mínim de 20.299 metres quadrats superior a l'estàndard de 20 m2/100 m2 límit, que representaria 13.965 metres quadrats, de la qual cosa resulta una diferència de 6.334 metres quadrats, amb què es compensen els 5.419 metres quadrats de terreny dotacional públic que es desafecten, i fins i tot, s'incrementa en 915 metres quadrats de sòl públic destinat a zona verda.  
- Pel que fa a la desafectació de part dels terrenys de sòl no urbanitzable de protecció de sistema general de comunicacions i equipaments públics (zona de parc públic): de l'àrea de 65.633 metres quadrats classificada com a SNUPP-ZPU en les vigents normes subsidiàries, 43.600 metres quadrats en mantenen la classificació com a zona d'espais lliures i dotacions pertanyent a la xarxa primària estructural, 6.606 metres quadrats a xarxa viària estructural i 15.427 metres quadrats de sòl residencial de baixa densitat; d'on es dedueix que es desafecten de la destinació pública 15.427 metres quadrats. Això es justifica en què en la nova proposta queda millor resolta l'estructura primària per a dotacions del municipi, ja que s'organitza una distribució espacial més d'acord amb la realitat urbanística municipal i s'equilibren les dotacions en la zona sud. Així mateix, en desenvolupament de la zona existirà una cessió total de 80.363 metres quadrats de zones verdes, dels quals 50.078 metres quadrats pertanyen a la xarxa estructural i 30.285 metres quadrats a la xarxa local. Per altra banda, s'aporta justificació en el sentit que en l'actualitat el sòl no urbanitzable qualificat com a espais lliures destinat a parc públic i zones verdes és de 399.891 metres quadrats, sense incloure els parcs xicotets en sòl urbà i en unitats d'execució; això suposa una dotació de 14 m2/habitant molt superior a l'estàndard de 5000 m2/10.000 habitants. Igualment, el 1994 es va aprovar una modificació puntual en què es qualificaven 128.700 metres quadrats de sòl no urbanitzable zona d'interés agrícola com a sòl no urbanitzable zona de protecció de sistemes zona d'equipaments públics.  
En síntesi, es produeix una disminució de 15.427 metres quadrats de SNUPP-ZPU i un augment de 279 habitatges, encara que es manté l'aprofitament lucratiu privat, pel que fa als drets inicials de cada propietari segons la categoria de sòl, però sense que això produïsca un detriment de les zones verdes, que no pateixen cap menyscabament, per estar compensades en proporció als metres quadrats per habitant, i perquè Petrer n'és un municipi ben dotat.  
Quart  
Amb relació al pla parcial del sector que es tramita conjuntament, s'estableix l'ordenació detallada dels terrenys inclosos en el sector:  
- Partint de l'aprofitament objectiu de 69.826 m2t que es materialitza en 83.966 m2 de sòl, una vegada descomptades les cessions, resulta una edificabilitat neta de 0,83257 m2/m2, l'aprofitament objectiu es tradueix en 12.595 m2 de sòl.  
Es delimita una única unitat d'execució, la qual comprén l'àmbit complet de l'actuació integrada. No obstant això, es preveu que els programes puguen redelimitar l'àmbit de la unitat d'execució, per això es calcula en les obres d'urbanització la seua possible realització en dues fases o etapes independents.   
Cinquè  
Per tractar-se d'un pla modificatiu que comporta una diferent qualificació de les zones verdes o espais lliures previstos, segons la disposició transitòria novena de la LRAU, requereix amb l'informe previ favorable del Consell Superior d'Urbanisme, d'acord amb el que disposa la disposició transitòria novena, fins que es constituesca les seues funcions corresponen al conseller d'Obres Públiques, Urbanisme i Transports. A tal efecte, aquesta Conselleria va emetre aquest informe el 28 d'octubre de 1996.  
Sisè  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquest expedient d'homologació i pla parcial del sector número 9 del sòl urbanitzable de les normes subsidiàries de planejament municipal de Petrer.  
Setè  
El conseller d'Obres Públiques, Urbanisme i Transports és competent per a resoldre definitivament aquest expedient, en virtut del que disposa l'article 6 del Reglament dels Òrgans Urbanístics de la Generalitat Valenciana, aprovat per Decret 77/96 de 16 d'abril, del Govern Valencià, amb relació al que preceptuen els articles 38.3, 55.4 i la disposició transitòria primera i novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vistos els preceptes legals esmentats i altres de general i pertinent aplicació, d'acord amb l'informe de la Comissió Territorial d'Urbanisme d'Alacant, a proposta de la Direcció General d'Urbanisme i Ordenació Territorial, resolc:  
Declarar homologat el sector número 9 del sòl urbanitzable de les normes subsidiàries de planejament municipal de Petrer a la Llei Reguladora de l'Activitat Urbanística i aprovar definitivament el pla parcial del corresponent sector.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació n'excusa la notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta.   
Per a la interposició de l'esmentat recurs serà requisit imprescindible que amb caràcter previ el recurrent en comunique la interposició a aquest òrgan, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Tot això, sense perjudici que hom puga exercitar qualsevol altre recurs que estime oportú.»  
València, 30 d'octubre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.